
Către,




BIROUL PERMANENT AL



CAMEREI DEPUTAŢILOR

Vă înaintăm, alăturat, raportul comun asupra Proiectului de Lege pentru instituirea „Zilei Dramaturgiei Româneşti”, transmis Comisiei pentru administraţie publică şi amenajarea teritoriului şi Comisiei pentru cultură, arte şi mijloace de informare în masă, pentru dezbatere în fond, în procedură obişnuită, cu adresa nr. PL x. 67 din 25 februarie 2019. 
	PREŞEDINTE,
	PREŞEDINTE,



	Florin - Claudiu ROMAN
	Gigel - Sorinel ŞTIRBU

r a p o r t   C O M U N  
asupra Proiectului de Lege pentru instituirea „Zilei Dramaturgiei Româneşti”
         În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru cultură, arte şi mijloace de informare în masă, au fost sesizate, prin adresa nr. PL x 67 din 25 februarie 2019, cu dezbaterea pe fond, în procedură obişnuită, cu Proiectul de Lege pentru instituirea „Zilei Dramaturgiei Româneşti”. 
Senatul în calitate de primă Cameră, a adoptat iniţiativa legislativă în şedinţa din 18 februarie 2019.

Potrivit prevederilor art. 75 alin. (1) şi (3) din Constituţia României, republicată şi ale art. 92 din Regulamentul Camerei Deputaţilor, republicat Camera  Deputaţilor este Cameră decizională. 


La întocmirea prezentului raport comun Comisiile au avut în vedere:
· avizul favorabil cu observaţii şi propuneri al Consiliului Legislativ (nr.1015/25.10.2018);

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/56/06.03.2019);

· avizul favorabil al Comisiei pentru buget, finanţe şi bănci (nr.4c-2/105/12.03.2019);

· avizul favorabil al Comisiei juridice, de disciplină şi imunităţi (nr.4c-13/77/12.03.2019);

· punctul de vedere al Guvernului nr. 2207 din 27.11.2018 prin care see susţine adoptarea iniţiativei legislative.
Proiectul de lege are ca obiect de reglementare instituirea Zilei Dramaturgiei Româneşti care se va celebra, anual, în data de 13 noiembrie. Ministerul Culturii şi Identităţii Naţionale, Institutul Cultural Român, autorităţile administraţiei publice locale, instituţiile publice de cultură şi instituţiile din sistemul de învăţământ pot organiza evenimente dedicate Zilei Dramaturgiei Româneşti.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea iniţiativei legislative a avut loc în şedinţe separate.

Comisia pentru administraţie publică şi amenajarea teritoriului şi-a desfăşurat lucrările în ședința din 19 martie 2019. Din numărul total de 23 membri ai Comisiei pentru administraţie publică şi amenajarea teritoriului au participat la şedinţă 23 deputaţi. 
La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat, domnul Ion – Ardeal Ieremia, Secretar de stat în cadrul Ministerului Culturii şi Identităţii Naţionale.
În urma dezbaterilor şi a opiniilor exprimate, membrii Comisiei au hotărât, cu majoritate de voturi, întocmirea unui raport preliminar de adoptare a Proiectului de lege pentru instituirea „Zilei Dramaturgiei Româneşti”, în forma adoptată de Senat. 
Comisia pentru cultură, arte şi mijloace de informare în masă şi-a desfăşurat lucrările în şedinţa din 19 martie 2019. Din numărul total de 15 membri ai Comisiei pentru cultură, arte şi mijloace de informare în masă au participat la şedinţă 12 deputaţi.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat, domnul Ion - Ardeal Ieremia, Secretar de stat în cadrul Ministerului Culturii și Identității Naționale. 
În urma dezbaterilor şi a opiniilor exprimate, membrii celor două  Comisii au hotărât, cu majoritate de voturi, întocmirea unui raport comun de adoptare a Proiectului de lege pentru instituirea „Zilei Dramaturgiei Româneşti”, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

Florin - Claudiu ROMAN
	PREŞEDINTE, 

Gigel - Sorinel ŞTIRBU


	SECRETAR,
Simona BUCURA OPRESCU
	SECRETAR, 

Beatrice TUDOR


Consilier parlamentar, Alina Tănase                                                       Consilier parlamentar, Dan Kalber
PAGE  
1

